ข้อบังคับเจ้าพนักงานจราจรทั่วราชอาณาจักรข้อบังคับเจ้าพนักงานจราจรทั่วราชอาณาจักรว่าด้วยการห้ามเดินรถ และการห้ามจอดรถบรรทุกตั้งแต่ ๑๐ ล้อขึ้นไปและรถพ่วงในเขตกรุงเทพมหานครพ.ศ.๒๕๔๓------------ ตามที่ได้มีข้อบังคับเจ้าพนักงานจราจรทั่วราชอาณาจักรว่าด้วย แก้ไขเปลี่ยนแปลงการห้ามรถยนต์รถบรรทุกตั้งแต่ ๑๐ ล้อขึ้นไปและรถบางชนิดเดินในถนนบางสายในเขตกรุงเทพมหานคร ฉบับลงวันที่ ๑๘ มีนาคม พ.ศ. ๒๕๓๙และฉบับลงวันที่ ๑๒ พฤษภาคม พ.ศ. ๒๕๔๐ นั้น ปัจจุบันสภาพการจราจรในเขตกรุงเทพมหานครคับคั่งตลอดเวลา และได้มีการจัดสร้างสถานีขนส่งสินค้าชานเมืองขึ้นจึงสมควรปรับปรุงเส้นทางเดินรถบรรทุกขนาดใหญ่ให้เหมาะสมยิ่งขึ้น เพื่อลดปัญหาการจราจรในเขตกรุงเทพมหานครซึ่งจะเป้นผลดีในทางเศรษฐกิจต่อไป ฉะนั้นเพื่อเป็นการปลอดภัยและสะดวกในการจราจร อาศัยอำนาจตามความในมาตรา ๑๓๙ (๑),(๒) แห่งพระราชบัญญัติจราจรทางบก พ.ศ. ๒๕๒๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา๒๙ ประกอบกับมาตรา ๓๖ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย ผู้บัญชาการตำรวจแห่งชาติในฐานะเจ้าพนักงานจราจรทั่วราชอาณาจักร จึงออกข้อบังคับไว้ดังต่อไปนี้ ข้อ๑ ข้อบังคับนี้เรียกว่า"ข้อบังคับเจ้าพนักงานจราจรทั่วราชอาณาจักรว่าด้วย การห้ามเดินรถ และการห้ามจอดรถบรรทุกตั้งแต่ ๑๐ ล้อขึ้นไปและรถพ่วงในเขตกรุงเทพมหานคร พ.ศ. ๒๕๔๓" ข้อ๒ให้ยกเลิกข้อบังคับเจ้าพนักงานจราจรทั่วราชอาณาจักร ดังต่อไปนี้ ๒.๑ ข้อบังคับเจ้าพนักงานจราจรทั่วราชอาณาจักร ว่าด้วย แก้ไขเปลี่ยนแปลงการห้ามรถยนต์บรรทุกตั้งแต่ ๑๐ ล้อขึ้นไปและรถบางชนิดเดินในถนนบางสาย ในเขตกรุงเทพมหานคร ลงวันที่ ๑๘ มีนาคม พ.ศ. ๒๕๓๙ ๒.๒ ข้อบังคับเจ้าพนักงานจราจรทั่วราชอาณาจักร ว่าด้วย แก้ไขเพิ่มเติมการห้ามรถยนตร์บรรทุกตั้งแต่ ๑๐ ล้อขึ้นไปและรถบางชนิดเดินในถนนบางสายในเขตกรุงเทพมหานคร ลงวันที่ ๑๒ พฤษภาคม พ.ศ. ๒๕๔๐ ข้อ๓ ห้ามรถบรรทุกต่อไปนี้เดินในเขตกรุงเทพมหานครระหว่างเวลา ๐๖.๐๐ น.- ๑๐.๐๐ น. และ ๑๕.๐๐ น. -๒๑.๐๐ น. เว้นวันหยุดราชการ ๓.๑รถบรรทุกที่มีล้อตั้งแต่ ๑๐ ล้อขึ้นไป ๓.๒รถบรรทุกที่มีเพลาตั้งแต่ ๓ เพลาขึ้นไป และรถพ่วง ข้อ๔ ห้ามรถบรรทุกตามข้อ ๓ซึ่งบรรทุกของหนัก ได้แก่ รถบรรทุกซุงเสาเข้ม เดินในเขตกรุงเทพมหานคร ระหว่างเวลา ๐๖.๐๐ น. -๒๑.๐๐ น. ข้อ๕ข้อบังคับนี้ไม่ใช้บังคับแก่รถบรรทุกตามข้อ ๓.๐,๓.๒ และ ๔ ซึ่งเดินรถในถนนดังต่อไปนี้ ๕.๑ ถนนอาจณรงค์ตั้งแต่ท่าเรือคลองเตย ถึงทางด่วนเฉลิมมหานคร ๕.๒ ถนนเกษมราษฎร์ตั้งแต่ท่าเรือคลองเตย ถึงทางด่วนเฉลิมมหานคร ๕.๓ ถนนสุวินทวงศ์ ตั้งแต่ทางแยกถนนรามอินทรา ถึงสุดเขตกรุงเทพมหานคร ๕.๔ ถนนร่มเกล้า ตั้งแต่ทางแยกถนนสุวินทวงศ์ ถึงทางแยก ถนนอ่อนนุช ๕.๕ ถนนนิมิตรใหม่ ตั้งแต่ทางแยกถนนสุวินทวงศ์ ถึงสุดเขตกรุงเทพมหานคร ๕.๖ ถนนอ่อนนุช ตั้งแต่ทางแยกถนนร่มเกล้า ถึงทางแยกถนนอ่อนนุช (ลาดกระบัง) - บางพลี (ทางหลวงแผ่นดินหมายเลข ๓๒๕๖) ๕.๗ ถนนอ่อนนุช (ลาดกระบัง) - บางพลี (ทางหลวงแผ่นดินหมายเลข ๓๒๕๖) ตั้งแต่ทางแยกถนนอ่อนนุช ถึงสุดเขตกรุงเทพมหานคร ๕.๘ ถนนเจ้าคุณทหาร ๕.๙ ถนนบางนา - ตราด ตั้งแต่ทางแยกถนนสุขุมวิท ถึงสุดเขตกรุงเทพมหานคร ๕.๑๐ ถนนสุขุมวิท ตั้งแต่ทางแยกถนนบางนา - ตราด ถึงสุดเขตกรุงเทพมหานคร ๕.๑๑ ถนนวงแหวนรอบนอก (ถนนกาญจนาภิเษก หรือทางหลวงพิเศษหมายเลข ๙) ตลอดสาย ๕.๑๒ ถนนพระรามที่ ๒ (ธนบุรี - ปากท่อ) ตั้งแต่ทางแยก ถนนสุขสวัสดิ์ ถึงสุดเขตกรุงเทพมหานคร ๕.๑๓ ถนนสุขสวัสดิ์ ตั้งแต่ทางแยกถนนพระรามที่ ๒ ถึงสุดเขตกรุงเทพมหานคร ๕.๑๔ ถนนบรมราชชนนี ตั้งแต่แยกถนนวงแหวนรอบนอก (ถนนกาญจนาภิเษก หรือทางหลวงพิเศษหมายเลข ๙)ถึงสุดเขตกรุงเทพมหานคร ๕.๑๕ ถนนพุทธมณฑลสายที่ ๒ ตั้งแต่แยกถนนบรมราชชนนีถึงทางแยกถนนเพชรเกษม ๕.๑๖ถนนเพชรเกษม ตั้งแต่ทางแยกถนนวงแหวนรอบนอก (ถนนกาญจนาภิเษก หรือทางหลวงพิเศษหมายเลข ๙)ถึงสุดเขตกรุงเทพมหานคร ข้อ๖ ห้ามรถบรรทุกตามข้อ ๓ และข้อ ๔จอดตลอดเวลาทั้งสองฝั่งในถนนดังต่อไปนี้ ๖.๑ถนนทุกสายตามข้อ ๕ ๖.๒ถนนทุกสายที่ต่อเนื่องเป็นถนนวงรอบล้อมรอบพื้นที่ชั้นในกรุงเทพมหานคร ได้แก่ ถนนทหาร ถนนประดิพัทธ์ถนนสาลีรัฐวิภาค ถนนสุทธิสาร วินิจฉัยตั้งแต่แยกถนนพหโยธินถึงแยกถนนรัชดาภิเษกถนนรัชดาภิเษกตั้งแต่แยกถนนสุทธิสารวินิจฉัยถึงแยกถนนดินแดง ถนนอโศกตั้งแต่แยกถนนดินแดง ถึงแยกถนนสุขุมวิทถนนรัชดาภิเษกตั้งแต่แยกถนนสุขุมวิท ถึงแยกถนนพระรามที่ ๔ ถนนพระรามที่ ๔ตั้งแต่แยกถนนรัชดาภิเษกถึงแยกถนนเจริญกรุง ถนนเจริญกรุงตั้งแต่แยกถนนพระรามที่ ๔ถึงแยกถนนสนามไชย ถนนท้ายวัง ถนนมหาราช ถนนพระจันทร์ ถนนหน้าพระธาตุ ถนนราชินีถนนพระอาทิตย์ ถนนพระสุเมรุ ถนนสามเสนตั้งแต่แยกถนนพระสุเมรุถึงถนนทหาร ๖.๓ถนนหรือทางทุกสายในเขตพื้นที่ภายในของถนนวงรอบที่ต่อเนื่องตามข้อ ๖.๒ ข้อ๗ ข้อบังคับนี้ไม่ใช้บังคับแก่รถบรรทุกที่ได้รับหนังสืออนุญาตผ่อนผันจากเจ้าพนักงานจราจรและรถบรรทุกซึ่งมีข้อบังคับเจ้าพนักงานจราจรกำหนดไว้โดยเฉพาะแล้ว ข้อ๘ ข้อบังคับนี้ให้ใช้บังคับตั้งแต่วันที่๑๕ มิถุนายน พ.ศ. ๒๕๔๓ เป็นต้นไป ประกาศณ วันที่ ๒ มิถุนายน พ.ศ. ๒๕๔๓ พลตำรวจเอกประชา พรหมนอก ผู้บัญชาการตำรวจแห่งชาติ เจ้าพนักงานจราจรทั่วราชอาณาจักร [รก.๒๕๔๓/พ๕๔ง/๑/๑๒ มิถุนายน ๒๕๔๓]